Rikunarita-ORG/Wikinium huggingface dataset:
# Rönggestraalig

Rönggenufnaam vo dr lingge Hand vom ene 10-Jöörige mit säggs Finger (Hexadaktylie)
**Rönggestraalig** bezäichnet elektromagnetischi Wälle mit Energie zwüsche 5 keV und e baar 100 keV, entsprächend Wällelengene zwüsche 0,25·10−9 m (0,25 Nanometer) und öbbe 10−12 m (1 Pikometer). Rönggestraale lige im elektromagnetische Spektrum zwüschen em ultraveielette Liecht und dr Gammastraalig, und überschniide sich mit dere zum Däil.

## D Entdeggig und dr Naame

D Rönggestraalig isch am 8. Novämber 1895 vom Wilhelm Conrad Röntgen entdeggt worde und iire Naame iim zu Eere im dütschsproochige Ruum und fast überall in Middel- und Ostöiropa überchoo. In andere Sproochrüüm wird si hüfig mit em Begriff **X-Straale** bezäichnet, wie s dr Röntge sälber au gmacht het. D Rönggestraalig isch en ionisierendi Straalig und dorum in gröössere Doose gföörlig für Lääbewääse.

## Aawändig

D Rönggestraale si e wichdigs diagnostischs Instrumänt, nid nume in dr Medizin, wo s Durlüüchde vili körperligi Brobleem cha ufzäige, sondern au in dr Technik, dr Materialfüsik, dr Chemii, dr Biochemii, dr Kristallografii und in andere Wüsseschafte, wo mä mit Hilf vo wie d Rönggestraale bügt wärde, d Struktur besser cha verstoo. In dr Medizin wärde Rönggestraale au iigsetzt, zum Chräbsgschwüür abzdööde.

## Litratuur

* Ch. R. Friedrich: 100 Jahre Röntgenstrahlen. Erster Nobelpreis für Physik. In: Materialwissenschaft und Werkstofftechnik. Band 26, Nr. 11–12, 1995, ISSN 0933-5137, S. 598–607, doi:10.1002/mawe.19950261106.
* Karl Heinrich Lieser: Einführung in die Kernchemie. 3. Auflage. Wiley-VCH, 2000, ISBN 3-527-28329-3, S. 143.
* Monika Dommann: *Durchsicht, Einsicht, Vorsicht: Eine Geschichte der Röntgenstrahlen, 1896-1963*, Chronos, Zürich, ISBN 3-0340-0587-3 (Au e Dissertation an dr Uni Züüri 2002).

## Weblingg

 **Commons: Rönggestraalig** – Sammlig vo Multimediadateie
* Grundlagen der Röntgendiagnostik (Memento vom 6. März 2008 im *Internet Archive*)
* Die Fluoreszenz Analyse der DNA-Entwindung (FADU) als Verfahren der biologischen Dosimetrie (PDF; 2,2 MiB)
* Röntgenstrahlung – eine Einführung mit interaktiven Experimenten (Memento vom 19. Juni 2008 im *Internet Archive*) – Universität Ulm, Archiv-Version vom 19. Juni 2008
* Das „Glossar Strahlenschutz“ vom Forschigszentrum Jülich erkläärt vili Begriff us em Straaleschutz.
* DESY: Öffentlichkeitsarbeit zur Röntgenstrahlung
# 16. Jänner

|  |
| --- |
| Historischi Johresdäg
Dezember · **Januar** · Februar |
|

|  |  |  |  |  |  |  |
| --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 | 31 |

 |

Dr **16. Jänner** isch dr 16. Dag vum Gregorianische Kalender, dodermit blybe no 349 (in Schaltjohr 350) Däg bis zum Änd vum Johr.

## Was isch bassiert?

Mohammad Reza Pahlavi
Barthold Heinrich Brockes
Mousse Boulanger
* 1082: E Heer vu dr Normanne unter em Robert Guiskard nimmt di byzantinisch Hafestadt Durazzo yy.
* 1349: Z Basel wäre bi me Pogrom fuzfg bis sibzg Jude umbrocht.
* 1739: Z London wird s Oratorium Saul vum Georg Friedrich Händel urufgfiert.
* 1979: Dr Schah Mohammad Reza Pahlavi verlosst im Zug vu dr Islamische Revolution dr Iran un goht in s Exil uf Ägypte.
* 2001: Dr Staatsbresidänt vu dr Demokratische Republik Kongo, dr Laurent-Désiré Kabila, wird bin eme Attentat umbrocht.
* 2013: Dr Landdag vu Rhyland-Pfalz wehlt d Malu Dreyer as erschti Frau zuer Minischterbresidänti.

## Uf d Wält chuu

* 1931: Johannes Rau, dytsche Bolitiker un Bundesbresidänt
* 1932: Dian Fossey, US-amerikanischi Zoologi
* 1942: Bettina Eichin, Schwyzer Bildhaueri
* 1944: Arno Müller, dytsche Dialäktautor
* 1969: Bernhard Lasotta, dytsche Bolitiker
* 1996: Amber Barrett, irischi Fueßballspileri

## Gstorbe

* 1160: Hermann III., Markgraf vu Bade
* 1243: Hermann V., Markgrof vu Bade
* 1747: Barthold Heinrich Brockes, dytsche Schriftsteller
* 1853: Matteo Carcassi, italienische Gitarrischt un Kumpenischt
* 1901: Arnold Böcklin, Schwyzer Moler
* 1962: Emanuel Stickelberger, Schwyzer Undernäämer und Schriftsteller
* 1981: Max Rieple, dytsche Schriftsteller
* 1982: Maria Aebersold, Schwyzer Schriftstelleri
* 2016: Georgie Lamon, Schwyzer Manager, Autor un Bolitiker
* 2016: Jean-Noël Rey, Schwyzer Manager un Boltiker
* 2018: Christa de Carouge, Schwyzer Modidesigneri
* 2023: Mousse Boulanger, Schwyzer Schriftstelleri un Radiojournalischti
* 2023: Hansjürgen Verweyen, dytsche Fundamentaltheolog

## Weblink

 **Commons: 16. Jänner** – Sammlig vo Multimediadateie
# Lateraler Konsonant

| Artikulationsarte |
| --- |
| * Obstruente
	+ Plosive
	+ Frikativ
	+ Affrikat
* Sonorante
	+ Nasale
	+ Vokal
		- Halbvokal
	+ Approximante
	+ Vibrante
	+ Taps un Flaps
* Liquida
	+ Laterale
	+ Rhotisch
 |
| Sekundärartikulation |
| * Aspiration
* Labialisierig
* Palatalisierig
* Velarisierig
* Pharyngalisierig
 |
| Nüt-polmonischi Luut |
| * Ejektive
* Ingressive Luut
	+ Klicks (Schnalzluut)
	+ Implosive
 |

Mit **Lateral** oder **l-artigi Konsonante** meint mer in de Phonetik e Artikulationsart, wo de Artikulationsstrom (also de Atem wo ussgstosse wird) aa de Syte vo de Zung usströömt. Es wird also mit de Mitte vo de Zung e Verschluss bildet, aber aa de Syte blybt e Öffnig wo d Luft cha usströöme. De Begriff chunt vum latiinische *laterālis*, wo „sytlich“ bedütet.

Zämme mit de r-artige Konsonante werde si in de Phonologi vilmol Liquida gnennt.

Im Alemannische gits numme ei Lateralluut, de alveolare laterale Approximant [l] wie in „**L**iebi“. Allophonisch chunt de Luut in bstimmti Dialäkt au velarisiert vor: [ɫ], vorallem in de Innerschwiiz. De velarisiert Lateral wird mangmool als „dunkels-l“ bezeichnet.

Nooch Artikulationsort unterscheidet mer die Lateral (die Uffzäälig isch nit vollständig):

| IPA-Zeiche | artikulatorischi Beschrybig | Audiobyspil |
| --- | --- | --- |
| [l] | de alveolari laterali Approximant |  |
| [ɭ] | de retroflexi laterali Approximant |  |
| [ʎ] | de palatali laterali Approximant |  |
| [ʟ] | de velari laterali Approximant |  |
| [ɫ] | de velarisierti alveolareri laterali Approximant |  |
| [ɬ] | de stimmlosi alveolari laterali Frikativ |  |
| [ɮ] | de stimmhafti alveolari laterali Frikativ |  |
| [ɺ] | de alveolari laterali Flap |  |
| [ǁ] | de laterali alveolari Schnalzluut |  |
# Musik

Chor und Orchester vo dr Hochschuel Münche
**Musik** (vo griechisch μουσικὴ [τέχνη] *mousikē technē* „musischi Kunst“) isch die organisierti Form vo Schallereigniss. Zu ihrer Erzügig wird akustischs Material – Dön und Grüsch im Hörberiich vom Mensch – vom Mensch gordnet. Das Material underlit uf dr einte Site physikalische Eigegsetzlichkeite, wie zum Bischbil dr Oberdonreihe oder Zahleverheltniss, uf dr andere Siite het s gwüssi Charakteristika wäge dr Art wie s mit dr menschlige Stimm, mit Musiginstrumänt, elektrische Dongeneratore oder andere Schallquellene erzügt wird. Us em Vorrot vom ene Donsystem wärde Donleitere bildet; wo d Dön drvo in underschiidliger Lutsterki und Klangfarb chönne erschiine und Melodie bilde. Us dr zitlige Folg vo Dön und Grüsch vo underschiidlig langer Duur entstöhn Rhythme. Us em Zsämmeklang vo mehrere Döne, wo underschiidligi Donhöche hai, wachst d Mehrstimmigkeit, de Beziehige vo de Dön underenander entstoht d Harmonik. Die begriffligi Erfassig, systematischi Darstellig vo de Zsämmehäng und deren ihri Dütig leistet d Musigtheorii, wo in dr Musikpädagogik glehrt wird.

* Ulrich Michels: *dtv-Atlas zur Musik*. München: Deutscher Taschenbuch Verlag und Kassel/Basel/Tours/London: Bärenreiter 1977. ISBN 3-423-03022-4
* *Die Musik in Geschichte und Gegenwart. Allgemeine Enzyklopädie der Musik, begründet von Friedrich Blume. Zweite, neubearbeitete Ausgabe herausgegeben von Ludwig Finscher*. Kassel/Basel/London/New York/Prag: Bärenreiter und Stuttgart/Weimar: J. B. Metzler 1998.

## Lueg au

 **Portal:Musik**

## Weblingg

 **Commons: Musik** – Sammlig vo Multimediadateie
 **Musik** im dütschsprochige Wikisource

|  |  |
| --- | --- |
|  | Dä Artikel basiert uff ere fräie Übersetzig vum Artikel „Musik“ vu de dütsche Wikipedia. E Liste vu de Autore un Versione isch do z finde. |